રિક્ષાવાળો રિક્ષામાં બેઠો પણ બહેન તો બહાર ઊભા છે. અને પેલુ ભૂલકું?? ક્યાં?? રિક્ષામાંથી એ લગભગ બહાર કૂદ્યો!! ઈશારાથી પૂછ્યું. માલિનીએ ઈશારાથી જ સમજાવ્યું. સાઈડમાં ઊભેલા ત્રણ-ચાર રિક્ષાવાળાઓને પેલાએ કામે લગાડ્યા. બધા ચારેય બાજુ દોડી ને જોઈ આવ્યા. પણ ભૂલકું ક્યાંય નહીં. રિક્ષાવાળાએ માલિનીને રિક્ષામાં બેસાડી દીધી ને નજીકની ગલીઓમાં રિક્ષા ફેરવવા માંડી પછી મોટા રસ્તામાં. આટલું નાનું બાળક ! આજનો જમાનો ! કોઈ ઉપાડી ગયું. નક્કી. હવે એને પણ ચિંતા અને દુઃખ ઘેરી વળ્યાં.